
Ministru kabineta sēdes protokollēmums

Informatīvais ziņojums "Informatīvais ziņojums „Par līdzfinansējuma nodrošināšanu projekta “Eiropas Universitātes – jaunas, dziļas institucionālas starpvalstu sadarbības attīstība” īstenošanai"

· 1. Pieņemt zināšanai iesniegto informatīvo ziņojumu.
· 2. Atļaut Izglītības un zinātnes ministrijai uzņemties jaunas valsts budžeta ilgtermiņa saistības dalības nodrošināšanai Eiropas Savienības programmas Erasmus+ projektā “Eiropas Universitātes – jaunas, dziļas institucionālas starpvalstu sadarbības attīstība” laika periodā no 2026. gada līdz 2027. gadam, tai skaitā Eiropas Savienības finansējumu 1 020 379 euro apmērā un valsts budžeta līdzfinansējumu 255 095 euro apmērā.
· 3. Lai nodrošinātu šī protokollēmuma 2.punktā norādītā valsts budžeta līdzfinansējuma piešķiršanu, Izglītības un zinātnes ministrijai sagatavot un iesniegt pieprasījumu Finanšu ministrijā saskaņā ar Ministru kabineta 2018. gada 17. jūlija noteikumiem Nr. 421 ''Kārtība, kādā veic gadskārtējā valsts budžeta likumā noteiktās apropriācijas izmaiņas'' finansējuma pārdalei no valsts budžeta resora “74. Gadskārtējā valsts budžeta izpildes procesā pārdalāmais finansējums" 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Izglītības un zinātnes ministrijas valsts budžeta apakšprogrammas 70.11.00 "Dalība Eiropas Savienības izglītības sadarbības projektos” valsts budžeta līdzfinansējuma piešķiršanai 255 095 euro apmērā, tajā skaitā 2026. gadam - 179 995 euro un 2027. gadam - 75 100 euro.
· 4. Izglītības un zinātnes ministrijai iesniegt pieprasījumu finansējuma pārdalei atbilstoši šī protokollēmuma 3.punktā paredzētajam.

